**Dječji vrtić GRIGOR VITEZ**

**SAMOBOR**

**Perkovčeva 88/1**

**KLASA:** 601-05/25-01/01

**URBROJ:** 238-27-71/02-25-12

Samobor, 29.01.2025.

 **Z A K LJ U Č C I**

 **67. sjednice** Upravnog vijeća **održane 29.01.2025. godine s početkom u 18,00 sati** u prostorijama centralnog vrtića, Perkovčeva 88/1, Samobor

NAZOČNI: Tatijana Lenart – predsjednica, predstavnik Osnivača

 Mia Horvat – predstavnik Osnivača

 Marina Dujmović – predstavnik Osnivača

 Ksenija Štibohar – predstavnik Vrtića

 Sanja Markić – predstavnik roditelja

ODSUTNI: /

OSTALI NAZOČNI: Josipa Milaković – ravnateljica Vrtića

 Martina Čukman – tajnik Vrtića

 Tatijana Lenart, predsjednica Upravnog vijeća, otvara sjednicu i pozdravlja nazočne. Utvrđeno je da su prisutne sve članice Upravnog vijeća te da Upravno vijeće ima kvorum za rad.

 Predsjednica Upravnog vijeća Tatijana Lenart pita ima li dopuna dnevnog reda.

 Ravnateljica Josipa Milaković zamolila je da se predloženi dnevni red dopuni pod točkom 5. Radni odnosi – donošenje odluke o raspisivanju natječaja, a zbog potrebe raspisivanja natječaja za jednog pomoćnog radnika za njegu, skrb i pratnju djece, jednog odgojitelja na neodređeno puno radno vrijeme i jednog zdravstvenog voditelja na određeno nepuno (20 sati tjedno) radno vrijeme.

 Predsjednica Upravnog vijeća prihvaća dopunu te predlaže sljedeći

**DNEVNI RED**

1. Verifikacija zapisnika sa 64., 65. i 66. sjednice Upravnog vijeća
2. Izvješće ravnateljice o radu vrtića i provođenju odluke UV između dvije sjednice
3. Radni odnosi - donošenje odluke o izboru kandidata po raspisanom natječaju:
* odgojitelj/ica (1 izvršitelj/ica) na određeno puno radno vrijeme, do povratka odsutne radnice
* odgojitelj/ica (2 izvršitelja/ice) na neodređeno puno radno vrijeme
* pomoćnik za dijete s teškoćama u razvoju (1 izvršitelj-ica) na određeno puno radno vrijeme, najdulje do 30.6.2025.
* zdravstveni voditelj/ica (1 izvršitelj/ica) na neodređeno nepuno (20 sati tjedno) radno vrijeme
1. Radni odnosi – donošenje Odluke o neizboru kandidata po raspisanom natječaju za pedagoga/inju (1 izvršitelj/ica) na određeno nepuno radno vrijeme (20 sati tjedno)
2. Radni odnosi – donošenje odluke o raspisivanju natječaja za:
* odgojitelj/ica (2 izvršitelj/ica) na određeno puno radno vrijeme do povratka odsutnih radnica
* pedagog/inja (1 izvršitelj/ica) na određeno nepuno radno vrijeme (20 sati tjedno)
* pomoćni radnik/ica za njegu, skrb i pratnju djece (1 izvršitelj/ica) na određeno puno radno vrijeme, najdulje do 30.6.2025. godine
* zdravstveni voditelj/ica (1 izvršitelj/ica) na određeno nepuno (20 sati tjedno) radno vrijeme
* odgojitelj/ica (1 izvršitelj/ica) na neodređeno puno radno vrijeme
1. Donošenje Odluke o davanju suglasnosti ravnateljici za potpisivanje ugovora za korištenje i održavanje informacijskog sustava „Okitoki“ u 2025. godini
2. Donošenje Odluke o rashodovanju dugotrajne nefinancijske imovine, sitnog inventara i didaktike, temeljem Zapisnika Povjerenstva za popis i otpis materijalne imovine i sitnog inventara za 2024. godinu
3. Informacije:
* Informacija o Planu nabave za 2025. godinu
1. Razno

Obzirom da više nema dopuna dnevnog reda, dnevni red je jednoglasno prihvaćen sa dopunom u točki 5. - Radni odnosi, te se prelazi na rad po istom.

**Ad-1. Verifikacija zapisnika 64., 65. i 66. sjednice Upravnog vijeća**

 Konstatira se da su zapisnicima 64., 65. i 66. sjednice upoznati svi članovi Upravnog vijeća, te budući da nema primjedbi, isti se verificiraju.

**Ad-2. Izvješće ravnateljice o radu vrtića i provođenju odluke UV između dvije sjednice**

 Predsjednica Upravnog vijeća Tatijana Lenart daje riječ ravnateljici Josipi Milaković koja iznosi svoje Izvješće kako slijedi:

* U siječnju je održan aktiv za sve pomoćne radnike u organizaciji edukacijske rehabilitatorice i logopedinje, na temu *Uloga pomoćnika prilikom pružanja podrške djeci s teškoćama u razvoju tijekom odgojno-obrazovnog procesa* – aktiv je naišao na veliko odobravanje od strane pomoćnika te je dogovoreno da ćemo nastaviti s organiziranjem susreta svih pomoćnika i stručnih suradnika rehabilitacijskog profila.
* Provedena su četiri uvida u odgojno-obrazovni rad odgojiteljica u postupku napredovanja u zvanje mentora, dolazak više savjetnice Martine Čustović (AZOO).
* Krajem siječnja održani su aktivi za odgojitelje pod vodstvom pedagoginje i psihologinje, na temu *Refleksivna praksa – samorefleksija odnosa u kolektivu* – nastavljamo sa susretima u narednom periodu, odgojitelji iskazali veliku potrebu.
* Održan je sastanak u Gradskoj vijećnici na poziv gradonačelnice na temu planiranja rada gradskih vrtića za 2025. godinu – prisustvovale obje ravnateljice, pročelnica UO za društvene djelatnosti te zamjenik gradonačelnice; najavljena koordinacija ravnateljica kako bi usuglasili Pravilnik o upisu te Protokol o kontroli ulaska i izlaska u predškolsku ustanovu (prema naputku Ministarstva znanosti, obrazovanja i mladih).
* Najava edukacije za odgojitelje na temu *Poticanje kretanja kroz svakodnevne rutine i aktivnosti djece s razvojnim teškoćama*, pod vodstvom Edukacijskog centra *Mali dom*
* Od ponedjeljka, 3.2.2025. službeno kreće evidentiranje radnog vremena svih radnika uz pomoć terminala, točnije uporabom otiska prsta ili RFID kartica.

**Ad-3. Radni odnosi – donošenje odluke o izboru kandidata po raspisanom natječaju**

* **odgojitelj/ica (1 izvršitelj/ica) na određeno puno radno vrijeme, do povratka odsutne radnice**

O D L U K A

Na radno mjesto ODGOJITELJA/ICE (1 izvršitelj/ica) na određeno, puno radno vrijeme do povratka odsutne radnice izabrana je sljedeća kandidatkinja:

FRANKA RADIĆ

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **odgojitelj/ica (2 izvršitelja/ice) na neodređeno puno radno vrijeme**

O D L U K A

Na radno mjesto ODGOJITELJA/ICE (2 izvršitelja/ice) na neodređeno, puno radno vrijeme izabrane su sljedeće kandidatkinje:

INA HORVAT

PETRA ŽITKOVIĆ

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **pomoćnik za dijete s teškoćama u razvoju (1 izvršitelj-ica) na određeno puno radno vrijeme, najdulje do 30.6.2025.**

O D L U K A

Na radno mjesto POMOĆNIKA/ICE ZA DIJETE S TEŠKOĆAMA U RAZVOJU (1 izvršitelj/ica) na određeno, puno radno vrijeme, najdulje do 30.6.2025. godine,

izabrana je sljedeća kandidatkinja:

MARGARETA SLAMAR

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **zdravstveni voditelj/ica (1 izvršitelj/ica) na neodređeno nepuno (20 sati tjedno) radno vrijeme**

O D L U K A

Na radno mjesto ZDRAVSTVENOG VODITELJA/ICE (1 izvršitelj/ica) na neodređeno, nepuno (20 sati tjedno) radno vrijeme

izabrana je sljedeća kandidatkinja:

MIHAELA KRANJČEVIĆ-ŠČURIĆ

**Ad-4. Radni odnosi-donošenje Odluke o neizboru kandidata po raspisanom natječaju za pedagoga/inju (1 izvršitelj/ica) na određeno nepuno radno vrijeme (20 sati tjedno)**

O D L U K A

o neizboru kandidata po natječaju za radno mjesto pedagog/inja

na određeno nepuno (20 sati tjedno) radno vrijeme

**Ad-5. Radni odnosi - donošenje odluke o raspisivanju natječaja za**

O D L U K A

 Raspisuju se natječaji za:

* odgojitelj/ica (2 izvršitelj/ica) na određeno puno radno vrijeme do povratka odsutnih radnica
* pedagog/inja (1 izvršitelj/ica) na određeno nepuno radno vrijeme (20 sati tjedno)
* pomoćni radnik/ica za njegu, skrb i pratnju djece (1 izvršitelj/ica) na određeno puno radno vrijeme, najdulje do 30.6.2025. godine
* zdravstveni voditelj/ica (1 izvršitelj/ica) na određeno nepuno (20 sati tjedno) radno vrijeme
* odgojitelj/ica (1 izvršitelj/ica) na neodređeno puno radno vrijeme

**Ad-6. Donošenje Odluke o davanju suglasnosti ravnateljici za potpisivanje ugovora za korištenje i održavanje informacijskog sustava „Okitoki“ u 2025. Godini**

O D L U K A

o davanju suglasnosti ravnateljici za potpisivanje Ugovora

za korištenje i održavanje informacijskog sustava „Okitoki“ u 2025. godini

sa tvrtkom Mardorado d.o.o. iz Zagreba, Paškala Buconjića 19

 s rokom trajanja od jedne godine (12 mjeseci): 1.1.2025. do 31.12.2025.

**Ad.7. Donošenje Odluke o rashodovanju dugotrajne nefinancijske imovine, sitnog inventara i didaktike, temeljem Zapisnika Povjerenstva za popis i otpis materijalne imovine i sitnog inventara za 2024. godinu**

O D L U K A

o rashodovanju sitnog inventara i didaktike

i

O D L U K A

o rashodovanju dugotrajne nefinancijske imovine

**Ad 8. Informacije**

* **Informacija o Planu nabave za 2025. godinu**

**Ad.9. Razno**

Pitanja ili dodatnih informacija pod točkom „Razno“ nije bilo.

Završeno u 19,30 sati

PREDSJEDNICA UPRAVNOG VIJEĆA

 Tatijana Lenart